
PREDGOVOR 


Područje elektrokemije i elektrometalurgije nije od inte¬ 
resa samo kao jedna vrlo poučna grana nauke i tehnike. Za 
nasu zemlju ono je od naročitog značenja, jer krije u sebi 
velike mogućnosti razvoja. Mi imamo snažne, još ne i skori scene 
hidrauličke snage i velika nalazišta raznih rudača, koje su se 
donedavno uz najniže cijene izvozile u inostranstvo. Upotrebom 
elektriciteta i kemije moći ćemo iz njih izraditi najvrednije 
kovine, a iz vode i zraka najrazličitije kemikalije. 

Hoćemo li to moći ostvariti? Oni, koji sumnjaju, neka 
upamte ovu dogodovštinu: kad je poznati engleski pisac H. G. 
Wells posjetio Lenjina, ovaj mu je pokazao velike planove za 
elektrifikaciju, koji su u ono vrijeme postojali dakako samo 
na papiru. Wells se nije mogao snaći od čuda i pitao je Lenjina, 
otkuda će uzeti toliko bakra, potrebna za žice i t. d.! Pisac 
najveće fantazije, koji je napisao »Nevidljivog čovjeka« i »Put 
na mjesec«, nije se mogao načuditi fantaziji političara Lenjina 
i kasnije je o Lenjinu izjavio, da u svome životu nije vidio 
većeg sanjara. 

Danas su projekti elektrifikacije, što ih je Lenjin pokazao 
VVellsu, ostvareni i prekoračeni. Naša je zemlja sada u sličnom 
položaju, kao što je bio Sovjetski Savez za vrijeme Wellsova 
posjeta. Na novoj generaciji leži sada prekrasna zadaća, da 
prisvoji znanje, potrebno za ostvarenje sreće i blagostanja. 
Neka ova knjižica posluži kao mali podstrek na tome putu. 

U Zagrebu, mjeseca studenoga 1945. 


PISAC 











VAŽNOST ELEKTROKEMIJE ZA MODERNU CIVILIZACIJU 


Upoznati se s glavnim tekovinama elektrokemije nije samo 
\rlo zanimljiva stvar za onoga, koji se bavi naukom i njezinim 
tehničkim primjenama, nego je to od važnosti i za svakoga, 
Koji se želi pobliže upoznati s onim tekovinama tehnike, koje 
su P° sv °J°j važnosti zauzele jedno od prvih mjesta u tehnič- 
kim osnovama naše sadašnje civilizacije. Sigurno nije svakome 
poznato, da je tek razvoj elektrokemije omogućio razvitak 
moderne avijacije. Bez elektriciteta ne bi naime bilo jeftinog 
aluminija, a bez aluminija ne bi bilo moguće graditi lagane 
avionske motore. Kod parne lokomotive otpada na svaku konj¬ 
sku snagu oko 150 kg težine, dok kod'avionskog motora samo 
rt kg. Svjetska proizvodnja aluminija iznosila je godine 1913., 
dakle tik pred prvi svjetski rat, oko 00.000 t godišnje, a na 
kraju drugoga svjetskog rata proizvodilo se možda blizu dva 
milijuna tona. Proizvodnja aluminija porasla je dakle unutar 
jednoga ljudskog vijeka za preko trideset, puta. 

Međutim nije aluminij jedini doprinos, što ga je suvre¬ 
menoj gradnji mašina uopće, a avioni napose, dala kombino- 
vana upotreba elektriciteta i kemije. Radi uštede na težini po¬ 
trebno je upotrebljavati u konstrukciji aviona najčvršće i naj¬ 
žilavije čelike za razne dijelove motora. To se običnim čelikom 
ne da postići, nego je potrebno primijeniti naročite željezne 
legure, to jest slitine željeza s kromom, volframom, manganom, 
vanadijem i t. d., koje se sve proizvode u električnim pećima 
kod vrlo visoke temperature električnog luka. 

Raiinacija bakra sluzi se također elektrokemijskim meto¬ 
dama. Najveći dio bakra upotrebljava se u elektrotehničke 
svrhe, za koje je potrebno, da bakar bude što čišći, kako bi 
mu otpor toka struje bio što manji. To se postizava elektro- 
kemijskom rafinacijom bakra. 

Dobivanje natrijeve lužine, odnosno po svojoj kemijskoj 
terminologiji, natrijeva hidroksida, viši se dana', obično elektro- 

kemijskim putem iz kuhinjske soli. Ta je lužina jedna ođ vrlo 
važnih kemikalija te služi pored ostaloga i za proizvodnju 
sapuna. 

Zadaća je ove male knjižice, da na lako shvatljiv način 
prikaže, kako je došlo do otkrića svih tih pojava, da rastumači 
njihovu međusobnu povezanost i njihovo ogromno značenje 
za čovječanstvo uopće, a za razvoj naše zemlje napose. U bu¬ 
dućem industrijskom razvoju naše zemlje elektrokemija mogla 
bi postati jedna od najvažnijih naših tehničkih grana, jer nas 
je priroda sretno obdarila bogatim vodenim snagama i nala¬ 
zištima rijetkih ruđača. 

KAKVA VEZA POSTOJI IZMEĐU ELEKTRICITETA 
I KEMIJSKIH POJAVA? 

Koristeći se Galvanijevim opažanjima o trzanju žabljih 
krakova, kad oni dođu u doticaj s kovinama, konstruirao je 
godine 1800. fizičar Volta 1 svoj poznati aparat, za dobivanje 
električne struje, nazvan kasnije Voltin članak. Taj se sastojao 
od bakrene i cinkove ploče uronjene u razrijeđenu sumpornu 
kiselinu (vidi si. 1). 

Aparat za mjerenje napetosti, koji se danas u počast Volte 
zove voltometar, priključen na Voltin članak, pokazuje, da 
između bakra i cinka postoji napetost. Pustimo li, da se troši 
struja, na pr. time, da nam naš članak ili nekoliko takvih čla¬ 
naka, spojenih u seriji, osvjetljuju malu električnu žarulju, 
opazit ćemo nakon nekog vremena, da cinka biva sve manje. 
Budući da prema zakonu o sačuvanju energije nije moguće, 
da se električna struja, koja je prouzrokovala osvjetljenje 
lampice, stvorila iz ničesa, potrebno je da pronađemo uziok 
nastajanju električne struje. Taj je uzrok — kako možemo 
lako naslutiti — u uskoj vezi s trošenjem cinka u Voltinu 
članku. Mjerenjem možemo lako ustanoviti, da je potrosak 
cinka to veći, što dulje upotrebljavamo članak ili cijelu bate¬ 
riju za pogon lampe. Što se dogodilo s cinkom? Da Ii je njega 
nestalo? To dakako nije moguće, i lako se može ustanoviti, 


i Al&ssandro Volta, ro4en 1745., umre 1*25 u Ornu (Italija). 

đa se cjelokupna količina cinka, koja je nestala s cinkova šta¬ 
pića, nalazi otopljena u sumpornoj kiselini. Nastaje spoj cinka 
i sumporne kiseline, koji se zove cinkov sulfat (svi spojevi 
sumporne kiseline i kovina zovu se sulfati). On se iz tekućine 
Voltina članka, pošto se zasitila cinkom, može isparivanjem 
vode dobiti kao bijela kruta sol. 

Sada se postavlja pitanje, da li se može ovaj proces obr¬ 
nuti, da li se može možda iz cinkova sulfata uvođenjem elek¬ 
trične struje dobiti metalički cink. U Voltinu članku potrošili 
smo naime cink i dobili kao proizvode električnu struju i cinkov 
sulfat. Sada sebi postavljamo pitanje, da li možemo potrošiti 
električnu struju i cinkov sulfat i iz njih opet dobiti cink. 

To je moguće bez naročitih poteškoća. Ako u otopinu 
cinkova sulfata (vidi sL 2) uronimo dvije metalne pločice, naj- 


31 1 SU 2 

bolje ođ platine, koje se zovu elektrode, i pustimo da prolazi 
istosmjerna struja, recimo iz jednog akumulatora od 4 volta, 
onda će se na jednoj pločici izlučivati cink u metaličkom sta¬ 
nju, a na drugoj jedan plin, za koji se lako može ustanoviti, 
da je kisik 

Obratimo sada našu pozornost dvjema činjenicama: 

1* Otopimo li cink u sumpornoj kiselini izvan Voltina 
članka, t. j. bez dobivanja struje, kiselina će se prilično ugfijati. 

2. Iskoristimo li naprotiv topljenje cinka u sumpornoj kise¬ 
lini za dobivanje električne struje u Voltinu članku, toplina ne 
te nastati. Očito je dakle, da brojčano, kvantitativno, mora 
postojati neka veza između količine topline, nastali: u prvom 
slučaju, i količine električne struje dobivene u drugom. Točnim 

naučnim ispitivanjem dokazano je, da je količina toplinske 
energije, koja se dobiva direktnim otapanjem cinka u sumpor¬ 
noj kiselini (uzevši u obzir još neke sporedne momente), jednaka 
količini električne energije dobivene otapanjem iste količine 
cinka u Voltinu članku. 

Otapanjem cinka u kiselini oslobađa se dakle energija. 1 o 
znači, da metalički cink ima u sebi više energije negoli cinkov 
sulfat, koji je nastao kemijskim otapanjem cinka u sumpornoj 
kiselini. Ta energija, što se nalazi u cinku, zove se kemijska 
energija, i ona se — kako smo vidjeli — može pretvoriti kli u 
toplinsku ili električnu energiju. 

Obratno pak — kako smo vidjeli iz eksperimenta na si. 2 
— utroškom električne energije dobivamo kemijsku energiju, 
jer pretvaramo cinkov sulfat u metalički cink, koji kako smo 
dokazali — sadrži u sebi više energije negoli cinkov sulfat. 

Između električne energije i kemijske energije postoji 
dakle najuža veza, i jedna se može pretvarati u drugu. 

Budući da je danas fra vrlo ekonomičan način riješeno 
pitanje dobivanja električne energije, ili u hidrauličkim iti u 
kaioričkim, t. j. toplinskim centralama, dana je time mogućnost, 
da se električna energija iskorišćuje u najvećem mjerilu u ke¬ 
mijske svrhe: za dobivanje cinka, aluminija, bakra, klora i t. d. 
iz njihovih spojeva. Elektrokemijske tvornice spadaju danas u 
industrijskim zemljama među najveće potrošače električne 
energije. 

PRAKTIČNA UPOTREBA PRETVARANJA KEMIJSKE 
ENERGIJE U ELEKTRIČNU 

Dobivanje elektriciteta na račun kemijske energije u t. zv. 
galvanskim člancima igralo je u vrijeme kad se počeo primje¬ 
njivati elektricitet, mnogo veću ulogu negoli danas. Galvanski 
se članci danas upotrebljavaju dosta rijetko. Najpoznatija m 
njihova forma »suhe baterije«, gdje je nekoliko članaka, obično 
tri, spojeno u seriji u jednu bateriju. U njima se iskoiist nj* 
kemijska energija cinka, samo se mjesto sumporne kiseline 
upotrebljava brašno ili drvena pilovina natopljena otopinom 
salmijaka (amonijeva klorida). Salmijak ima slabo kisela svoj¬ 


stva i nadomješta sumpornu kfcefimi. Kao elektroda upotre¬ 
bljava se ugljeni štapić. 

Važnu primjenu elektrokemijskih spojeva predstavljaju 
akumulatori. Akumulator znači sakupljač. U njemu se skuplja, 
akumulira, električna energija. Akumulatori su — kako je po¬ 
znato — baterije, koje se mogu stalno obnavljati električnom 
strujom. Najpoznatiji akumulator je olovni. Kod izbijanja pre¬ 
lazi kod njega olovo u olovni sulfat, budući da su mu ploče 
uronjene u sumpornu kiselinu. Kod »nabijanja« dovodi se u 
akumulator električna struja, koja rastavlja olovni sulfat na 
olovo i sumpornu kiselinu, i akumulator je ponovo sposoban 
za davanje struje. Time je djelovanje akumulatora prikazano 
dakako samo u najglavnijim crtama. U praksi su prilike nešto 
kompliciranije. Akumulatori se upotrebljavaju vrlo mnogo kao 
pomoćno i rezervno sredstvo za rasvjetu, nadalje kod elek¬ 
tričnih tramvaja, u automobilima za rasvjetu i paljenje »svje¬ 
ćica«, u podmornicama i t. d. 

Osim akumulatora s olovom i sumpornom kiselinom, koji 
smo sada prikazali, upotrebljava se također, naročito u Americi, 
Edisonov akumulator, koji se sastoji od željeznih i nikaljnih 
elektroda u otopini lužine. Edisonov akumulator daje samo 
1,3 volti po ćeliji mjesto 2 volta kao kod olovnog akumula¬ 
tora, ali je zato lakši i manje osjetljiv. 

Dobivanje električne energije pomoću galvanskih članaka 
igralo je na početku historije elektriciteta, u početku prošloga 
stoljeća, veliku ulogu. Izumom dinamo-mašina i prijenosom 
električne energije na velike udaljenosti dobivanje energije u 
galvanskim člancima svelo se na gore opisane slučajeve. 

ELEKTROLIZA 

Da električna struja može da izazove kemijsko djelovanje, 
opazila su prvi put dva holandska kemičara, koji su koncem 
18. stoljeća primijetili, da se utjecajem električne struje voda 
rastvara na svoje sastojine — vodik i kisik. Čista voda ne spro¬ 
vodi električnu struju i ne rastvara se. To se lako može demon¬ 
strirati ovim lako izvedivim pokusom: 

Stezaljke aparata, prikazana na si. 3, spojimo preko pre¬ 
kidača (šaltera) s izvorom istosmjerne struje, na pr. od 220 
volti. Aparat se sastoji od jedne žarulje, koja bi, priključena 
direktno na struju, jasno svijetlila, i dvije metalne pločice pri¬ 
čvršćene na dva stativa. Te su metalne pločice uronjene u posudu 
s destiliranom vodom. Kad se u taj aparat pusti struja, žarulja 
ne će svijetliti, budući da čista voda ne sprovodi struju. Kap- 
nerno li međutim u vodu kap sumporne kiseline i dobro pro¬ 
miješamo, žarulja će zasvijetliti, i istodobno će na metalnim 
pločicama početi da se razvijaju mjehurići, i to s jedne strane 
vodik, a s druge kisik. 

Voda je dakle dodatkom sumporne kiseline postala vodič 
električne struje. To se može postići dodatkom mnogih drugih 
tvari, kiselina, lužina i soli, ali na pr. šećer otopljen u vodi, ne 
daje vodi sposobnost da sprovodi električnu struju. 

Ovaj pokus možemo provesti i s izmjeničnom strujom, 
koja je obično na raspolaganju u kućama. Samo se u tome 
slučaju ne će razvijati mjehurići vodika i kisika na pločama. 

Uronimo li u vodenu otopinu modre galice (bakarnog sul¬ 
fata) dvije metalne pločice (elektrode) i spojimo ih s izvorom 
istosmjerne struje, akumulatorom ili džepnom baterijom, na 
jednoj će se pločici, koja je spojena s negativnim polom, po¬ 
četi izlučivati bakar, otopina će sve više gubiti svoju modru 
boju, dok se sav bakar ne izluči na njoj. Ta se elektroda zove 
katoda, a druga, na kojoj se izlučuje kisik, i koja je spojena 
s pozitivnim polom, zove se anoda. Katoda može u ovome 
našem slučaju biti iz kakvegod kovine, dok anoda mora da 
bude iz materijala, koji ne će stradati od kiseline, što nastaje 
tokom elektrolize, to jest, ona mora da bude od platine ili gra¬ 
fita. — Ta pojava izlučivanja elemenata iz njihovih spojeva 
pomoću električne struje zove se elektroliza, to jest rast varanje 
pomoću električne struje. 

EJekti ':>liziraii!o li razrijeđenu otopinu sumporne kiseline, 
dobit ćemo na katodi vodik, sastavni dio sumporne kiseline 
i uopće svake kiseline, a na anodi kisik. To nastajanje kisika 
na anodi tumači se jednostavno tako, da se ostatak sumporne 
kiseline, t. j. onaj dio molekula sumporne kiseline, koji je pre¬ 
ostao, pošto se iz nje vodik izlučio na katodi, spoji vodikom 

iz vode. i na taj se način iz vođe oslobodi kisik, koji se onda 
izluči na anodi. Prema tome konačni rezultat elektrolize sum¬ 
porne kiseline je taj, da sumporna kiselina ostaje nepromije¬ 
njena, a samo se rastvara voda. 

Kod elektrolize solne kiseline dobivamo također na katodi 
vodik, dok se na anodi izlučuje klor. Ova se metoda dobivanja 



klora uvelike upotrebljava u industrijskoj praksi, također i kođ 
nas, samo se ne upotrebljava solna kiselina, nego kuhinjska 
sol, koja se sastoji iz natrija i klora. 

Elektroliza nema značenje samo kao jednostavno i vrlo 
ekonomično sredstvo za dobivanje raznih kovina i kemikalija, 
već se ona mnogo upotrebljava i u analitičkoj kemiji za izdva¬ 
janje elemenata iz njihovih spojeva. U historiji kemije igrala 
je elektroliza u tome smislu neprocjenjivu ulogu kod sticanja 
svih naših današnjih iskustava o materiji. 

Aparatom na si. 4 može se na pr. lijepo dokazati sastav 
vode. Aparat se napuni razrijeđenom sumpornom kiselinom iH 
lužinom. Obje su prostrane cijevi na početku pokusa pune 
tekućine, a na dnu imaju pričvršćene pločice platine, koje su 
spojene s izvorom istosmjerne struje, akumulatorom ili džep¬ 
nom baterijom. Čim se pusti struja, razvijaju se na platinskini 
elektrodama mjehurići plina, koji se, ako su ventili na cijevima 
zatvoreni, skupljaju na vrhu — kako je to na slici priKazano. 

Volumen plinova u cijevima odnosi se kao 1 : 2. Kemijskim 
ispitivanjem može se dokazati, da se na anodi razvio kisik 
(0 2 ), a na katodi vodik (H 2 ). 



DOBIVANJE NATRIJA 

Kod elelvt rolize ne izdvajaju se uvijek oni elementi, koji 
su sastavni dijelovi tvari što ju podvrgavamo elektrolizi. Na 
primjer kod elektrolize kuhinjske soli, za koju znamo da se 
sastoji iz natrija i klora, ne dobivamo na katodi nikada meta- 
lički natrij, nego vodik, a tekućina oko katode postaje lužnata, 
što znači, da se stvara natrijeva lužina ili, prema kemijskom 
nazivu, natrijev hidroksid. Kod elektrolize pak natrijeva liidro- 
ksiaa dobivamo na katodi vodik, a na anodi kisik. Na taj dakle 
način ne možemo doći do metaiičkog natrija. Natrij je naime 
tako reaktivan element, da odmah, čim se izluči na katodi, 
reagira s vodom, t. j. spaja se s Ivi si kom iz vode i tvori natrijev 
hidroksid, a vodik, na taj način oslobođen, izdvaja se u plino¬ 
vitom stanju na katodi. 

Međutim je već godine 1807. jedan genijalni kemičar, 
Humphrv Davv, našao način, kako se može dobiti raetalički 

natrij. On je spoznao, da treba raditi bez vode, kako bi se 
spriječilo rastvaranje natrija, koji se netom izlučio na katodi. 
Budući da čvrsti natrijev hidroksid ne sprovodi električnu 
struju, došao >je Davy na ideju, da rastaljeni natrijev hidroksid 
podvrgne elektrolizi. Na taj je način on zbilja prvi put u histo¬ 
riji čovječanstva uspio da pokaže zadivljenom svijetu te nove 
elemente, koje prije njega nije nijedno ljudsko oko ugledalo. 
Pored natrija uspio je naime da izolira u čistom stanju tako¬ 
đer i kalij, koji je sastavni dio potaše. Do ovoga Davyjeva 
otkrića samo se naslućivalo, da je natrijev hidroksid — kako 
mi danas zovemo tu materiju — sastavljen iz još jednostavnijih 
počela, ali istom je Davy uspio da za to donese siguran eks¬ 
perimentalni dokaz. 

Metalički natrij igra u modernoj kemiji dosta važnu ulogu, 
naročito kod sinteze mnogih organskih preparata, boja, lije¬ 
kova i t. d., a proizvodi se u suštini po istom principu, po 
kojemu ga je proizveo skoro prije 140 godina Humphry Davy. 

ALUMINIJ 

Slične poteškoće kao za natrij vladaju i kod elektrolize 
vodenih otopina aluminija. Ni njega nije mogtlće dobiti u me* 
faličkom stanju elektrolizom vodenih otopina aluminijevih soli, 
budući da na katodi izlučeni aluminij reagira s vodom odmah 
i tvori aluminijev hidroksid, a vodik se u plinovitom stanju 
izlučuje na katodi. 

Aluminij je otkriven godine 1827., i cijena inu je bila iz 
početka vrlo visoka, oko 30.000 dinara po kilogramu. Aluminij 
se iz početka dobivao kemijskim metodama. Kada je koncem 
prošloga stoljeća riješeno pitanje jeftine proizvodnje električne 
energije, posvetili su se mnogi tehnolozi problemu dobivanja 
aluminija elektrolizom. Kao što je Davy uspio da dobije natrij 
i kalij elektrolizom njihovih bezvodnih rastavljenih hidroksida, 
tako je uspjelo riješiti i pitanje dobivanja aluminija. Rješenje 
se sastojalo u elektrolizi rastaljenog aluminijskog oksida. Me¬ 
đutim su tu bile vrlo velike poteškoće, jer je taliste aluminij¬ 
skog oksida bilo vrlo visoko. Aluminijev oksid, koji se dobiva 
raznim metodama iz bauksita ili gline, ima taliste od nekih 2000 

stupnjeva. Međutim je uspjelo da mu se talište dodatkom raznih 
spojeva fluora snizi od prilike na 900 stupnjeva. Prvi eksperi- 
rnentatori namjeravali su da tu temperaturu postignu vanjskim 
grijanjem posude, u kojoj bi se vršila elektroliza. To je među¬ 
tim bilo nesprovedivo, i uspjeh je bio postignut istom tada, 
kad je prodrla ideja, da ista struja, koja elektrolitički rastvara 
aluminijski oksid, treba da svojim toplinskim efektom ugrije 
masu do tališta od 900 stupnjeva. 

SI. 5 prikazuje shematski peć za dobivanje aluminija. Peć 
je izvana željezna, iznutra obložena najprije šamotom, a onda 
ugljenom masom, koja služi kao katoda. Kao anoda služi vilo 
čisti ugljik, koji se dobiva iz petrolnog koksa. Aluminij se od 
vremena do vremena vadi s dna peći u tekućem stanju željeznim 
kašikama ili se ispušta kroz naročite otvore. Aluminijski oksid, 
koji se podvrgava elektrolizi, rastvara se dakle elektrolizom na 
svoje sastojine: aluminij, koji se izlučuje na katodi, i kisik, 
koji se izlučuje na anodi. Kisik odmah spaja, oksidira, ugljik 
anode i tvori kod toga plinoviti ugljični monoksid. Zbog toga 
je potrošak anoda vrlo visok. Za svaki kilogram proizvedenog 
aluminija potroši se oko 0,6 kg koksa. 1 aj anodni koks mora 
da bude od najčišćeg materijala. Poglavito je važno, da ima 
manje željeza i silicija, jer bi te sastojine unište u aluminij i 
znatno smanjile njegove mogućnosti upotrebe. Radi toga >e 
jza anodni ugljik upotrebljava koks, dobiven iz ostataka nafte, 
t, zv. petrolni koks, koji sadržava vrlo malo pepela. 

Kod proizvodnje pazi se na veliku čistoću, poglavito tada, 
kad on služi za elektrotehničke svrhe. Aluminij jc iza bakra 
najbolji vodič električne struje i u novije se doba sve vise upo¬ 
trebljava za vodove visoke napetosti mjesto bakra. Već malim 
primjesama drugih kovina brzo raste električni otpor alumi¬ 
nija, i zato se za elektrotehniku traži uvijek najčišći aluminij. 

Proizvodnja aluminija zahtijeva velike količine električne 
energije. Za 1 kilogram aluminija potrebno je oko 24 kilo- 
vatsata, t. j. ako dinamo snage jednog kilovata (— 1,36 konjske 
sile) radi 24 sata, onda možemo tom strujom proizvesti 1 kg 
aluminija. Električna centrala, u kojoj generatori imaju snagu 
od 10.000 kilovata, bila bi prema tome kadra da izradi dnevno 
10.000 kg = 10 tona aluminija ili za 300 radnih dana u godini 

3.000 tona. Kako srao rekli, proizvodnja aluminija na cijelom 
svijetu iznosila je tokom rata skoro dva milijuna tona godišnje. 
To znači, da je preko 6 milijuna kilovata radilo samo za tn 
svrhu. Najveća naša centrala ima snagu od 70.000 kilovata. 



SI. 5 

U Jugoslaviji imamo sve preduvjete, da proizvodnja alu¬ 
minija postane jedna od naših glavnih industrijskih grana. Kod 
nas se naime nalaze velike količine bauksita, glavne rudače za 
proizvodnju aluminija, i Jugoslavija je pokrivala skoro jednu 
četvrtinu svjetske proizvodnje bauksita. Koliko je međutim 
korisnije izvoziti aluminij namjesto bauksita, vidi se na prvi 
pogled po tome, što 1 kg bauksita stoji samo 15 para, dok 
1 kg aluminija stoji dvjesta puta toliko. Budući da su naša 
glavna nalazišta bauksita u Dalmaciji, Crnoj Gori i Hercego¬ 
vini u blizini rijeka, koje mogu da dadu znatne količine elek¬ 
trične energije, ako se jednoga dana na njima izgrade hidro¬ 
centrale, vidi se, kolike bi bile prednosti, ako bismo izgradili 
snažnu industriju aluminija. Za proizvodnju jednoga kilograma 
aluminija potrebno je preraditi oko četiri kilograma bauksita. 

U novije se doba pored aluminija proizvodi u znatnim ko¬ 
ličinama još jedan lagani metal — magnezij. Dobiva se također 
elektrpkemijskim putem, elektrolizom magnezijeva klorida. Za 
proizvodnju jednoga kilograma magnezija potrebno je nešto 
manje električne energije nego li kod aluminija, naime oko 20 
kilovatsati. 

Magnezij se najvećim dijelom upotrebljava za slitine (le¬ 
gure) s aluminijem, i te slitine, kojima su pridodani još nekoji 
drugi metali, odlikuju se vanrednom čvrstoćom. 

VODIK I AMONIJAK 

/ 

Posebno bismo se još osvrnuli na elektrolizu vode, da se 
dobije vodik. Vodik je u novije doba postao jedan od naj¬ 
važnijih plinova, koji se najviše proizvode, a troši se u gole¬ 
mim količinama za sintezu amonijaka. Amonijak je spoj dušika, 
koji se dobiva iz zraka, i vodika. Njegovu je sintezu iz tih 
osnovnih elemenata ostvario oko godine 1910. F. Haber, koji 
je otvorio time novu epohu u kemijskoj tehnologiji. Unatoč 
svojim neprocjenjivim zaslugama za čovječanstvo i njemački 
narod, bio je Haber nakon Hitlerova dolaska na vlast zbog 
svoga jevrejskog podrijetla uklonjen sa svojih položaja te je 
napustio Njemačku i uskoro zatim umro, godine 1934. Amo 
nijak se upotrebljava danas u najširem obujmu: 1. za proiz¬ 
vodnju dušične kiseline, koja služi za pravljenje eksploziva, boja, 
kemikalija i t. d., i 2. za proizvodnju amonijevih soli, koje se 
upotrebljavaju kao umjetno gnojivo. U zemljama, gdje postoji 
mogućnost jeftine proizvodnje hidroelektrične energije, kao 
na pr. u Norveškoj, Italiji i t. d., podignute su velike instalacije 
za elektrolitičko dobivanje vodika u svrhu sinteze amonijaka. 
Norveška upotrebljava u tu svrhu energiju od nekoliko stotina 
hiljada kilovata. Upotrebom umjetnih gnojiva, medu kojima 
dušični spojevi zauzimaju jedno od najvažnijih mjesta, pora¬ 
stao je zadnjih sto godina u mnogim evropskim zemljama 
žetveni doprinos na dvostruko. Osobito je od neprocjenjivog 
značaja tekovina, da se iz vode i zraka proizvode kemikalije, 
koje su tako važne za podizanje životnog standarda cijelog 
čovječanstva. Vjerujemo, da će sinteza amonijaka na bazi 
elektrolitičkog vodika igrati i kod nas u Jugoslaviji u neda¬ 
lekoj budućnosti veliku ulogu u podizanju naše poljopiivrcelu 
Kod nas ima još milijuna neiskorišćenih kilovata hidroelektrične 
energije, a naša polja upravo vape za hranljivim sastojinama. 
Ne vjerujemo, da bi se upotreba umjetnih gnojiva isplaćivala 
jedino u Holandiji, Danskoj i drugim t. zv. naprednim zemljama, 
a kod nas ne. Naše siromaštvo možemo odstraniti samo lsko- 
rišćivanjem prirodnih snaga i upotrebom naučnih tekovina na 
najširoj osnovici. 

GALV A NOSTEGIJ A 

Osim za dobivanje kovina i kemikalija upotrebljava se 
elektroliza također za stvaranje prevlaka plemenitih kovina, 
kako bi se površina metaličkih predmeta za dnevnu upotrebu 
poljepšala ili zaštitila protiv rđanja. Taj se postupak zove gal- 
vanostegija, t. j. stvaranje prevlaka galvanskim putem. Željezo 
se na taj način prevlači slojevima nikla, mjedi, kroma, kadmija 
i t. d. 

Galvanostegija je vrlo važna grana u modernoj tehnici. 
Kod toga je važno, da sloj nanesenog metala čvrsto prianja 
uz osnovni metal. Da bi se to postiglo, potrebno je u izvjesnim 
slučajevima nanijeti međuslojeve od trećeg metala. Tako na pr. 
srebro ne prianja uz željezo, a nikal uz cinak. Prethodnim po- 
bakrivanjem mogu se međutim u oba slučaja ostvariti čvrste 
prevlake traženog materijala. 

FARADAY — OSNIVAČ NAUČNE ELEKTROKEMIJE 

Kada smo tako letimično bacili široki pogled na raznolične 
primjene elektrolize u tehničkoj praksi, potrebno je — prije 
nego ostavimo to područje — da kažemo nekoliko riječi o 
velikom naučenjaku Faradayu, koji je svojim genijalnim na¬ 
učnim radovima udario temelje naučnoj elektrokemiji. Michael 
Earaday rodio se god. 1791. u jednome mjestancu nedaleko od 
Londona. Radio je najprije kao knjigoveža, a god. 1812. na¬ 
mjestio ga je kao pomoćnika u svome laboratoriju nama već 
poznati Humphry Davy, tada već naučenjak svjetskoga glasa. 
God. 1825. postade Faraday direktor laboratorija Royal Insti¬ 
tut ion u Londonu, a 1827. profesor. Njegovi radovi o elektro¬ 
kemiji, a osobito o elektroindukciji, učinili su mu ime besmrt¬ 
nim. Umro je 25. kolovoza 1867. 'Ovdje ćemo govoriti samo o 
njegovim radovima s područja elektrokemije. 

Faraday je htio da riješi pitanje, u kakvoj je vezi kod 
elektrolize količina protekle struje i količina izlučenih tvari. 
Recimo, da elektrolitički izlučujemo bakar. Pitanje, koje je sebi 
postavio Faraday, bilo je, da li se na istu količinu struje dobiva 

u isto vrijeme uvijek ista količina bakra, ili količina izlučenog 
bakra ovisi još od nekih drugih okolnosti. Točnim mjerenjem 
struje i količina izlučenog bakra on je našao, da ista količina 
struje — ili, kako bismo danas rekli, ista količina ampera — 
izlučuje uvijek u isto vrijeme istu količinu bakra. Dvostruka 
količina struje izlučuje dvostruku količinu bakra. 

Način, 11 a koji je Faraday ustanovio ovu zakonitost, tako 
je duhovit, te je vrijedno da ga ovdje nešto potanje opišemo. 
U ono naime doba nije još bilo točnih instrumenata za mjerenje 
struje, i zato je morao Faraday riješiti ovo pitanje na drugi 
način, bez instrumenata. Evo, kako je on postupao. 

On je pustio, da električna struja teče kroz šest istovjetnih 
elektrolitičnih posuda, koje su bile spojene na način, što je 
prikazan na slici 6. Struja je najprije tekla paralelno kroz dvije 
ćelije, potom se sastala i tekla sva kroz jednu ćeliju, zatim se 
opet raščlanila i tekla paralelno kroz tri ćelije. Pošto je struja 
prolazila izvjesno vrijeme kroz te posudice, mjerio je on koli¬ 
činu izlučenih produkata. Ako se, recimo, dobiva elektrolitički 
bakar elektrolizom otopine bakarnog sulfata, onda je vaganjem 
katoda prije i poslije elektrolize ustanovljeno, koliko su kal ode 
dobile na težini, t. j. koliko se izlučilo bakra. Budući da se 
električna struja ni na jednome mjestu ne sakuplja, njena je 
količina, što prolazi kroz prve ćelije, jednaka onoj, što prolazi 
kroz srednju ćeliju, a ta je opet jednaka onoj, što prolazi kroz 
tri posljednje ćelije. Nakon dovršenog pokusa ustanovljeno je, 
da je količina bakra, izlučena u srednjoj ćeliji, jednaka zbroju 
količina izlučenih u obje lijeve ćelije, a ta je opet jednaka 
zbroju (sumi) količina izlučenih u tri desne ćelije. Prema tome 
izlazi, da se u svakom pojedinom lijevom aparatu staložila 
polovična količina bakra samo stoga, što je u njemu tekla 
samo polovica one struje, koja je tekla kroz srednji aparat, a 
u svakom desnom aparatu staložila se satno trećina bakra prema 
onom srednjem aparatu, jer je tamo kroz svaki pojedini aparat 
tekla samo jedna trećina struje. Na taj je način dakle Faradav 
dokazao, da količina produkata elektrolize ovisi samo od koli¬ 
čine struje. 

Pošto je riješeno to pitanje, možemo da prijeđemo na rje¬ 
šavanje slijedećeg problema: kolike se količine raznih tvari 


izlučuju jednom istom količinom struje? U prošlom smo pri¬ 
mjeru razmotrili, koliko se jedne iste tvari izlučuje raznim 
količinama struje. Sada pak obraćamo naša ispitivanja količi- 

nama raznih tvari izlučenih u isto vrijeme istom količinom 
struje. I ovo pitanje riješio je Faraday na najjednostavniji 
način svojim drugim zakonom elektrolize. 

Spojimo po redu — kako je prikazano na slici 7 — tri 
elektrolitičke ćelije; u prvoj se nalazi otopina željeznog sulfata, 
u drugoj bakarnog sulfata, a u trećoj otopina srebrnog nitrata 
(srebrni sulfat je netopljiv u vodi). Puštajmo sada izvjesno vri¬ 
jeme struju kroz sve tri ćelije. Nakon izvršenja pokusa možemo 

vaganjem ustanovit?, da se željeza izlučilo 28 grama, bakra 
32 grama i srebra 108 grama, lsporedimo li te brojke među¬ 
sobno, onda vidimo, da se one odnose kao atomske težine 
izlučenih elemenata podijeljene njihovom \alencijorn. 

Atomska težina željeza je 56, bakra 64, a srebra 108; že¬ 
ljezo i bakar su dvovalentni, a srebro jednovalentno. Prema 
tome 56 : 2 — 28, i 64 : 2 ^ 32. 

Ova na prvi pogled komplicirana stvar može se lako 
shvatiti prema ovome; svi elementi sastoje se od golemog broja 
vrlo malih, kod iste tvari medu sobom istovetnih čestica, koje 
se zovu atomi. Međutim atom metaiičkog bakra nije potpuno 
istovetan s atomom bakra u jednom bakarnom spoju, na pr. 
u vodenoj otopini bakarnog sulfata. Svi atomi kovina u vo¬ 
denoj otopini imaju električni naboj i zovu se u tome slučaju 
ioni. Ioni raznih kovina imaju razne naboje; ioni srebra imaju 
jedan, ioni bakra i željeza po dva naboja. Ioni kovina su pozi¬ 
tivno nabijeni, a budući da se elektricitet sastoji iz negativno 
nabijenih čestica, zvanih elektroni, to su za stvaranje n e u- 
t r a 1 n o g, metaiičkog atoma bakra ili željeza potrebna po 
dva, a za neutralan atom srebra jedan elektron. Elektrolitičko 
izlučivanje metala sastoji se naime u tome, da se pozitivno 
nabijeni ioni (željeza, bakra, srebra i t. d.) spajaju s negativno 
nabijenim djelićima električne struje, s elektronima, u neutralne 
atome. 

Prema tome je jasno, da za izlučenje jednog atoma bakra 
treba dva puta više elektriciteta negoli za jedan atom srebra. 
U kemiji se zovu bakar i željezo dvovalentni, a srebro jedno¬ 
valentno. 

Ovakvo tumačenje biti Faradaveva zakona o elektrolizi 
može da se dade istom danas, kada je jasna bit elektricitetu, 
da se naime elektricitet sastoji iz tnnuMva sitnih negafbuo 
nabijenih čestica uu/.vamh elektroni. 

Vrijedno je spomenuti, da su baš Farađayevi zakoni o 
elektrolizi prvi utrli put shvaćanju, da je elektricitet skup ne¬ 
gativno nabijenih čestica. Budući da je utvrđena činjenica, da 
je materija sastavljena iz atoma, onda nas Faradayev drugi 
elektrolitički zakon sili na to, da i elektricitetu pripišemo 
atomističku »zrnčastu«, strukturu. Jei kad elektricitet, qe bi 

imao te zrnčaste strukture (svako zrnce elektriciteta zove se 
elektron), onda ne bi bilo shvatljivo, i ako da ista kođeina 
električne struje izlučuje uvijek istu količinu bakra, srebra i t. d. 
Bakar ima naime također zrnčastu strukturu (svako »zrnce« 
bakra zovemo atom), a uvijek isti odnos između izlučenog 
bakra i potrošene električne struje shvatit ćemo najlakše tako, 
ako si predstavimo, da se jedno zrnce (jedan atom) materije 
kod elektrolize spaja s jednim zrncem (u slučaju srebra) ili 
s dva zrnca (u slučaju bakra i željeza) električne struje. 

Dok se međutim izveo ovaj prirodni i logički zaključak, 
t. j. dok se od atomističke strukture materije na temelju dru¬ 
goga Faradayeva zakona zaključilo i na atomističku ili, bolje 
reći, elektronsku strukturu električne struje, trebalo je, da od 
I aradaya proteče još pola stoljeća. Prvi, koji je taj zaključak 
izveo, bio je glasoviti fizičar Helmholtz. 

Faradavevi su zakoni osnov praktičnoj elektrokemiji. Oni 
nam kažu, koliko najmanje struje treba potrošiti za elektro¬ 
litičko dobivanje svakoga pojedinog metala. Praktički inženjeri 
ne smiju da miruju tako dugo, dok se, što je više moguće, ne 
približe teoretski predviđanom potrošku struje. Tu leži velika 
vrijednost teorije i naučnog ispitivanja prirodnih pojava. 

KEMIJA KOD TEMPERATURE ELEKTRIČNOG LUKA 

Dosada smo razmotrili problem elektrolize i njezine pra- 
kliau primjene u tehnici. Sada ćemo se osvrnuti na jedno 
drugo područje primjene električne struje u kemiji, a to su 
reakcije kod temperature električnog luka. Tu djeluje elektri¬ 
citet isključivo kao izvor toplinske energije, i prema tome je 
svejedno, da li se upotrebljava istosmjerna ili izmjenična struja. 
Jedino istosmjerna struja podesna je za elektrolizu, ali za grb 
janjc je mnogo zgodnije upotrebljavati izmjeničnu struju, i to 
zbog lakše mogućnosti prijenosa na daljinu i mogućnosti trans¬ 
formacije. 

Već spomenuti glasoviti učenjak Humphrv Davy, koji je 
prvi pripravio natrij i kalij elektrolizom njihovih 'rastuljenih 
hidroksiđa, bio je ujedno prvi, koji je položio temelje posti- 




zavanju najviših temperatura pomoću električnog luka. On je 
dobio od londonske općine na dar za ono vrijeme nečuvenu 
stvar, bateriju od dvije hiljade voltinih članaka i njome je 
mogao da postigne za ono vrijeme neslućene efekte. Pomoću 
te baterije dobio je on ne samo natrij i kalij, nego je god. 1820. 
otkrio također i električni luk. On je opazio, ako se 
krajevi te baterije spoje ugljenim štapićima i oni najprije do¬ 
taknu, onda rastave, da se između krajeva tih štapića stvori 
sjajan plameni luk, a sami se krajevi štapića usiju, lim pokusom 
bio je položen temelj kasnijemu velikom razvoju kemije i me¬ 
talurgije kod temperature električnog luka. Temperatura, koja 
se tim načinom može postići, iznosi oko 40U0 stupnjeva Celzija. 

Iza l)avyja pokušali su mnogi eksperimentatori da primjene 
električni luk za taljenje raznih kovina i drugih tvari. Svi su ti 
pokušaji ostali međutim bez praktične primjene tako dugo, dok 
nije konstrukcijom dinamomašine god. 1869. omogućeno jeftino 
dobivanje električne struje. 

PROIZVODNJA KALCIJEVA KARBIDA 

Godine 1892. pokušao je američki industrijalac Wilson da 
u električnom luku proizvede metalički kalcij. Pomiješao je 
vapno s koksom i tu smjesu podvrgao temperaturi električnog 
luka. Nadao se, da će se koks, koji je praktički skoro čisti 
ugljik, spojiti s kisikom iz vapna (vapno je spoj kalcija i kisika), 
i da će preostati metalički kalcij. Međutim je Wilson mjesto 
kalcija dobio sivu masu, iz koje se, kad ju je bacio u baru, 
počeo razvijati plin, koji je gorio. laj plin bio je acetilen. 
Mjesto kalcija nastao je naime kalcijev karbid, t. j. spoj kalcija 
i ugljika. Pored Wilsona pripada zasluga za otkriće karbida 
također poznatome francuskom kemičaru Moissarm, koji je 
godine 1892. predavao o proizvodnji karbida pred pariškom 
akademijom znanosti. 

SI. 8 prikazuje nam prvu karbidnu peć, kakvu je upotre¬ 
bljavao Wilson. Struja se dovodi elektrovodom A, prolazi kroz 
smjesu vapna i koksa B i odvodi se preko priključka C. D je 
otvor za ispuštanje rastaljenog karbida. Iz početka su se kar- 
bidne peći gradile za opterećenje od nekoliko stotina kilovata. 

Kapacitet peći je međutim stalno rastao, dok nije u današnje 
doba prešao golem iznos od dvadeset hiljada kilovata. To je 

skoro snaga, što je razvija električna centrala takova grada, 
kao što je Zagreb. 

Modernu trofaznu karbidnu peć vidimo na si. 9. Na slici 
je prikazano, kako se pod svakom od triju elektroda nakupilo 
već nešto rastaljenog materijala. Za proizvodnju jednoga kilo¬ 
grama karbida potrebna su modernim pećima oko tri kilovat- 
sata električne energije. 

Upotreba karbida vrlo je raznolična. Veliki dio upotrebljava 
se za produkciju acetilena. Acetilen se upotrebljava manjim 
dijelom za rasvjetu, osobito u rudnicima, a mnogo za autogeno 
varenje. Izgaran s čistini kisikom, daje tako vrući plamen, pod 
kojim se tali i željezo, i s pomoću kojega se mogu rezati že¬ 
ljezne ploče. Karbid i kisik omogućili su na taj način preradbu 
željeza i čelika u najmanjim pogonima. Popravci mašina mogu 
se sada vršiti na licu mjesta, i nije više potreban nikakav trans¬ 
port u daleke specijalne radionice. Prerađivanje željeza pomoću 
autogenog varenja izvanredno, je olakšano. Na taj se način 
mogu zbog popravaka i vrlo komplicirane mašine razrezati 
i opet sastaviti. Ako se upotrebljava acetilen u čeličnim bocama, 
otopljen u acetonu (t. zv. acetilen »dissous«), onda se cijeli 
pribor za varenje dade vrlo lako prenositi. 

Pomoću karbida i kisika stvorena je tako osnovica suvre¬ 
menome mehaničarskome obrtu, koji se nalazi i u manjim mje¬ 
stima, i bez kojega ne bi bilo moguće uzdržavanje modernih 
transportnih sredstava, automobila, motocikla i t. d. 

Znatan dio karbida upotrebljava se također za preradbu u 
najraznoličitije kemikalije. Iz acetilena i klora dobiva se aceti- 
lenklorid i brojni njegovi derivati, među kojima je najpoznatiji 
trikloretilen, kratko zvan »tri«, koji služi za ekstrakciju masti 
i ulja iz sjemenki i za čišćenje odijela. Drugi način kemijskog 
iskorišćivanja acetilena sastoji se u njegovu spajanju s kloro- 
vodikom (t. j. bezvodnom solnom kiselinom). Nastali plinoviti 
produkt zove se vinilklorid, iz kojega se polimerizacijom, t. j. 
kemijskim skupljanjem više molekula u jednu veliku molekulu, 
dobije t. zv. polivinilklorid, koji se raznim dodacima može pre¬ 
raditi u plastičnu masu poput kaučuka. Ova služi za izradbu 
cijevi otpornih protiv kemijskih utjecaja, za izradbu kišnih 
kabanica, a u najnovije doba čini se, da je polivinilklorid 

određen da bude najbolji materijal nadomjestak koži za pot¬ 
plate. Ovo .je baš za našu zemlju vrlo važau problem. Zbog 
silnog smanjenja broja goveda, što je izazvao rat i pljačka 
okupatora, naše su mogućnosti za opskrbljivanje kožom za 
potplate vrlo skučene, i trajat će mnogo i mnogo godina, dok 
se broj naših goveda ne podigne opet na visinu, koja će zado¬ 
voljavati sve potrebe. U međuvremenu trebat će tražiti druge 
mogućnosti, i promicati svima sredstvima izradbu potplata iz 
polivinilklorida, koji možemo izraditi iz domaćih materija. 

Daljnje važno značenje karbida leži u njegovoj pretvorbi 
t.t acetalđehid, koji se dobiva spajanjem acetilena i vode utje¬ 
cajem živinih soli. Acetalđehid je tekućina, koja vri kod 20 
stupnjeva Celzija i koja je postala u sadašnje doba jednom od 
najvažnijih kemikalija. Iz acetalđehiđa proizvodi se octena 
kiselina, but i Ini alkohol, umjetni kaučuk i mnogo toga. Preradba 
acetalđehiđa u umjetni kaučuk, preko međuprodukta zvanog 
butadien, odigrala je u nedavno minulom ratu jednu od naj¬ 
značajnijih uloga. 

Baš u razvoju suvremene preradbe acetilena, od koje smo 
nabrojili samo mali broj praktičnih primjera, pokazala se sva 
svestranost i snaga moderne kemije. 

Znatan dio karbida prerađuje se također u k alci je v cijan- 
amid, zvan također i đušično vapno ili vapneni dušik. Cijan- 
amiđ se upotrebljava kao đušično gnojivo i sadržava oko 
dvadeset procenata dušika. Proizvodnja cijanamida osniva se na 
spajanju karbida s dušikom kod temperature od 1000 stupnjeva. 
Dušik se proizvodi frakcioniranom destilacijom tekućeg zraka. 
Upotreba cijanamida je dosta raširena u poljoprivredi nekih 
zemalja gdje služi kao gnojivo. Utjecajem vlage raspada se 
cijanatnid ti tlu u amonijak i knlnjev karbonat. Ovo raspadanje 
vrši se dosta polako, i da ne bi došlo do štetnog djelovanja 
samoga cijanamida za mladu biljku, treba to gnojivo upo¬ 
trijebili po mogućnosti u jesen. 

Smatramo, da ovu vrst gnojiva ne bi trebalo u budućem 
industrijskom razvoju naše zemlje naročito preporučavati, jer 
je za proizvodnju cijanamida potreban uvoz inostranog koksa, 
koji je potreban za izradbu karbida. Postoje druge vrste gno- 

jiva, koje sadržavaju dušik, a proizvode se isključivo iz zraka, 
vode i vapna. 

Svjetska proizvodnja karbida u stalnom je porastu, kako 
pokazuje ovaj pregled: 

1913: 375,000 t; 1927: 560.000 t; 1928: 600.000 t; 1929: 1,700.000 t; 
1935: 1,900.000 t. 

Kemijski produkti, koji se proizvode iz karbida preko ace¬ 
tilena i acefaldehiđa, mogu se proizvesti također i iz običnog 
špirita, koji $e u kemiji zove etilni alkohol. Iz njega se vrlo 
jednostavno može dobiti acetaldehid, jedna od kardinalnih 
sirovina suvremene kemije, i taj onda pretvoriti prema želji u 
octenu kiselinu, u butilni alkohol ili umjetni kaučuk. Iz alkohola 
se u toku ovo'; i rata u velikim razmjerima proizvodio također 
sinTirki kaučuk. Ovisi o specijalnim prilikama pojedine 
! ; u da ii će kao polazna baza za kemijsku sintezu služiti 
više karbid ili alkohol 

FEROLEGURE 

Ferolegure, t. j. slitine (legure) željeza s visokim postotkom 
drugih kovina, postale m jedan od temelja današnje metalur* 
ip-je, poboljšanje kvalitete čelika počiva baš najvećim dijelom 
na sadržani ravnih drugih kovina; koje daju čeliku donedavno 
nepodignutu svojstva. Te se ferolegure proizvode u električnim 
pećima, u temperaturi električnog luka. 

Da je jedan iskusan inženjer godine 1890. čuo, kako će se. 
u skoro] budućnosti graditi godišnje pet milijuna automobila, 
jednostavno bi na inijao. U ono doba uopće nije bilo alatnih 
• rojeva koji bi m« gli obrađivati čelik dovoljnom brzinom, da 
bi ostvarili tako visoku proizvodnju. Nije bilo alatnih čelika, 
koji bi izdržali silno naprezanje kod obradbe kovina. 

Običnim ugljikastim čelikom može se odtokariti na sat 
samo nekih pet tru rotina. Pomoću volframskih 

alatnih čelika moguće je postići trideset kilograma. Svojstva 
volframskih čelika, da sačuvaju svoju žilavost kod temperatura, 
kod kojih se obični, čelik već davno s mekša, naime kod ternpe- 
? af ara od "est do sedam stotina stupnjeva, otkrio je god. 1898. 
Taylor, 

Najvažnije ferolegure, koje se danas proizvode, jesu fero- 
mangan, ferosilicij, ferokrom, ferovolfram, ferovanadij i t. d. 
Upotreba električnih peći s vanredno visokim temperaturama 
bila je od najvećeg značaja za tu granu industrije. Ako se 
izaberu čiste sirovine, može se na pr. u električnim pećima 
proizvesti skoro čisti silicij. 

Upotrebu volframa za brze alatne čelike već smo spomenuli. 
U proizvodnji »plemenitih« čelika, s naročitim svojstvima, igraju 
mnoge ferolegure veliku ulogu. Tako na pr. čelik s dodatkom 
kroma i nikla ne rđa na zraku i otporan je gotovo protiv svih 
kiselina, osim solne. Zbog tih svojih svojstava upotrebljavaju 
se krom-nikalni čelici vrlo mnogo u kemijskoj industriji za 
izradbu onih dijelova aparata, koji su izloženi utjecaju koro- 
zivnih kemikalija. 

Budući da se dodatkom spomenutih legura postizavaju bolja 
mehanička svojstva čelika, jasno je, da mašine, izgrađene od 
takova čelika, mogu da budu znatno lakše. To igra naročito 
veliku ulogu u konstrukciji aviona. 


TALJENJE ČELIKA U ELEKTRIČNIM PEĆIMA 

Peć s električnim lukom upotrebljava se u velikoj mjeri i 
za taljenje čelika. Time se postizava najsavršeniji način grijanja, 
jer tako čelik skoro uopće ne dolazi u dodir s nepoželjnim 
sastojinama, koje bi se nalazile u materijalu, kojim se zagrijava, 
osim nešto malo s elektrodama. Dodavanje kroma, volframa, 
molibđena, nikla i t. d. vr^i se danas na cijelom svijetu skoro 
isključivo u električnim pećima. 

Lučnu peć za taljenje čelika, tipa Girod, prikazuje nam 
sL 10. Struja kao luk izlazi iz gornje elektrode A, prolazi kroz 
rastaljeni čelik B i odvodi se čeličnim polovima C, koji se nalaze 
na dnu peći, i koje hladi voda. Peć je konstruirana tako, da se 
može iskretati, kako bi se izlio rastaljeni čelik. Za pogon upo¬ 
trebljava se skoro isključivo izmjenična struja. Peći se grade 
obično za šarže od jedne do deset tona čelika, ali postoje i 
sasvim velike od 25 tona. 

čei'.k, prob-ou-n u električnim pećima, najbolje je kvalitete. 
Zbog vi oke : o mature izgaraju fosfor i sumpor skoro pot- 
Duoiveni čelik je gust., jednoličan i bez plinova. Prema 
oorčiiorti čehke odlikuje se elekvročelik, kod istoga sadržaja 
ugljika, 20% većom čvrstoćom i 10 do 15% većom rastezlji¬ 
vomu. 



Za taljenje i i < f i naciju čelika u električnim pećima potrebna 
„i za 1000 kg čelika oko 700 kilovatsata električne energije. U 
električnim pećima proizvode se iz godine u godinu sve veće 
količine čelika. Godine 1936. iznosila je proizvodnja na cijelom 
svijetu sedam milijuna tona. 

DOBIVANJU SIROVOG ŽELJEZA U ELEKTRIČNIM PEĆIMA 

Dobivanje sirovog željeza izravno iz rudaču ograničeno je 
n i nekoje zemlje, koje obiluju hidroelektranom energijom, a 
oskudijevaju koksom. Za proizvodnju 1 kg željeza iz rudače 


potrebno je u običnim visokim pećima oko 1 kg koksa. I! 
električnim visokim pećima taj se potrošak smanjuje približno 
za jednu trećinu, ali je zato potrebno 2,5 kilovatsata električne 
energije. Proizvodnja željeza u električnim pećima izravno iz 
rudača ekonomična je dakle u onom slučaju, kad su 2,5 kilovat¬ 
sata električne energije jeftinija od one količine koksa, koja se 
uštedi električnom strujom, t. j. od približno 0,65 kg. Računamo 
li kod nas cijenu koksa s približno 0,40 predratnih dinara po 
I kg, to ušteda u koksu iznosi 0,40 X 0,65 = 0,26 Din., a 
električna struja u hidrocentralama ne stoji više od 10 para po 
kilovatsatu, tako da 2,5 kilovatsata ne stoji više od 25 para. 
Prv.na tome postoji mogućnost, da se jeftinom električnom 
energijom željezo proizvodi iz rudače isto tako ekonomično, 
trošeći samo jednu trećinu koksa, kao i na dosadašnji način u 
visokim pećima. 

Za Jugoslaviju dolazi pitanje izgradnje električnih peći za 
dobivanje željeza ozbiljno u obzir kao jedan od mogućih na¬ 
čina za izgradnju naše crne metalurgije. Kapacitet naših visokih 
peći, kakav je postojao prije rata, posvema je nedovoljan, da se 
proizvede snažnija industrijalizacija. Cijeli razvoj naše meta¬ 
lurgije željeza stoji pod utjecajem činjenice, da kod nas nema 
kamenog ugljena, podesna za dobivanje koksa. Uvoz koksa 
potrebno je'ograničiti na minimum, kako bi se uštedjelo na 
transportu i plaćanju Prostranstvu. 

Kako smo gore vidjeli, dinamo snage 2,5 kilovata mogao 
bi za 24 sata da proizvede 24 kilograma željeza, ili za tri stotine 
radnih dana u godini 7,2 tone. S hidrocentralom od 100.000 kilo¬ 
vata, koja bi imala dovoljno vode, da bude u pogonu 300 dana 
u godini, mogli bismo dakle proizvesti skoro tri stotine hiljada 
Iona. To bi već bila prilična količina željeza za naše prilike. 

Postoji međutim jedan drugi način, da se željezo proizvede 
iz rudača potpun o bez upotrebe koksa, posvema na bazi 
naših domaćih goriva. Taj se način sastoji u preradbi rudače u 
rotacionim (okretnim) pećima, kojorn se prilikom mogu upo- 
i r i jebi ti razna čvrsta ili plinovita goriva. Kod toga se željezo ne 
dobiva u rastaljenom, nego čvrstom stanju, u obliku spužve, i 















obično se magnetskim putem odijeli od neželjeznih primjesa 
(jalovine). 

Električni postupak i postupak spužvastog željeza dva su 
dakle načina, koji za našu buduću metalurgiju željeza dolaze 
ozbiljno u obzir. Sve, što na tome području postoji kod nas 
otprije rata u Varešu, Capragu i t. d., ne odgovara više našima 
mogućnostima prema sadašnjem stanju tehnike, jer se osniva na 
posve suvišnom uvozu koksa. Naše ograničene mogućnosti 
izvoza zahtijevat će dugi niz godina najveću obazrivost u 
onome, što kupujemo iz inostranstva. 

Godine 1.936. proizvelo se sirovog željeza iz rudače u 
električnim pećima u Norveškoj 33.000 t, u Švedskoj 58.000 t, 
u Italiji 65.000 t, a u Francuskoj 58.000 tona. To su vrlo male 
količine, kad se uzme u obzir, da je svjetska proizvodnja 
sirovog željeza u to vrijeme iznosila oko sto milijuna tona 
godišnje. 


HIDRAULIČKE SNAGE NA SVIJETU 

Budući da se iskorišćivanje električne energije za kemijske 
svrhe temelji najvećim dijelom na jeftinoj vodenoj energiji, bit 
će sigurno od interesa, ako na završetku ove knjižice dademo 
kratak pregled o raspoloživim hidrauličkim snagama pojedinih 
kontinenata. Podaci se odnose na niski vodostaj: 


iskorišćeno raspoloživo 
IIP HP 


iskorišćeno 
u */« 


Evropa 19,500.000 

Amerika (sva) 33,000.000 

, Sjev. i Sred. 30,000.000 
Azija 5,400.000 

Afrika 400.000 

Australija 900.000 


58,000.000 

127,000.000 

73,000.000 

90,000.000 

190,000.000 

17,000.000 


33,7 

26,0 

41,0 

6,0 

0,2 

5,3 


Za evropske zemlje, koje imaju najviše hidrauličkih snaga, 
podaci su slijedeći (stanje godine 1980): 



tSRorišćeno 

raspoloživo 

raspoloživo 


HP 

HP 

HP 



na 1000 stanovnika 

Italija 

3,800.000 

4,800.000 

110 

švicarska 

2,300.000 

2,500.000 

710 

Francuska 

2,300.000 

5,400.000 

130 

Njemačka 

2,000.000 

2,000.000 

30 

Norveška 

),900.0Q() 

9,500.000 

3200 

Sovjetski Savez 

<1,100.000 

16,400.000 

100 

Austrija 

~ 700.000 

3,000.000 

270 

Jugoslavija 

200.000 

3,000.000 

200 

Č. S. R. 

160.000 

1,000.000 

70 

Rumunjska 

100.000 

1,600.000 

90 

Bugarska 

50.000 

.1,200.000 

200 


Ova je tabela već nešto zastarjela, naročito obzirom na 
grandiozni razvoj hidrocentrala u Sovjetskom Savezu U SSSR-u 

su 11 Ugradnji i u projektu hidrocentrale od mnogo milijuna 
kilovata. 


MOGUĆNOSTI RAZVOJA ELEKTROKEMIJE U JUGOSLAVIJI 

Kako se iz tabele o vodenim snagama vidi, naša zemlja 
spada među najbogatije hidrauličnom energijom u Evropi. Od 
s\;h na ih raspoloživih snaga nije iskorišćeno ni deset od sto. 
Pi ornati ajući gornju tabelu, ne smijemo smetnuti s uma, da je 
uru ,.j\i ,i\ |jena za niski vodostaj, koji stoji na raspolaganju 
devel mjeseci u godini. Ako bismo uzeli u obzir i visoku vodu, 
koju ni«.žmio iskorištavati šest mjeseci, koji obiluju oborinama,' 
onda bismo dobili za našu zemlju još nekoliko milijuna kilovata 
vise. lu energiju visoke vode naših rijeka, koja se kod većine 
njih pojavljuje u glavnom zimi, možemo povoljno iskoristiti u 
električnim pećima za proizvodnju aluminija, karbida i fero¬ 
legura pa time korisno zaposliti zemljoradničko stanovništvo u 
sezoni, kada ono nije zaposleno poljskim radovima. 

U našoj industrijskoj politici imamo da izvršimo velike 
promjene. Naš se izvoz sastojao prije rata najviše od jeftinih 

rudarskih, šumarskih i poljoprivrednih proizvoda, a naš uvoz 
od skupih strojeva, kemikalija i aparata. Mogućnosti našega 
razvoja na podnožju elektrokemije i elektrometalurgije bile su 
tek na početku svog iskorišćivanja. 

U predratnoj Jugoslaviji nije se državna vlast uopće brinula 
za razvoj naših produktivnih snaga. To je bilo ostavljeno igri 
slučaja i uvjetovano mogućnošću, da li je netko u osnivanju 
industrije našao izglede da ostvari profit za svoj uloženi kapital. 
Koliko se sada radi o budućim državnim investicijama, nema 
dakako ni govora o tome, da bi se te industrije podizale, kako 
bi se ostvario neki profit. Tvornice će se osnivati, ako budu to 
zahtijevali narodni interesi, i na ekonomski najpogodnijem 
mjestu, a ne će raditi, kako bi ostvarile profit na račun radnoga 
naroda, nego samo da zadovolje potrebe širokih potrošačkih 
slojeva ili da se pomoću izvoza kupe u inostranstvu oni pre¬ 
dmeti, koje u zemlji ne možemo uopće ili zasada proizvesti. U 
dizanju produktivne snage naše zemlje igrat će elektrokemija 
i elektrometalurgija sigurno jednu od najznačajnijih uloga. 
Aluminij, mangan, krom, čelik dušik, klor i mnoge kemikalije, 
sve su to predmeti, koje možemo na ekonomičan način pro¬ 
izvoditi iskorišćujući energije naših slapova i rijeka i upotre¬ 
bljavajući isključivo domaće sirovine. Upotrebljavajući ih u 
podizanju poljoprivrede, u izgradnji industrije mašina i trans¬ 
portnih sredstava, otvorit ćemo put najvećem blagostanju za sve. 


Uređuje Redakcioni odbor 
Korektor Salih A 1 i ć 


Rukopis br. 59. — 2 tiskana arka 
Naklada 15.000 primjeraka 
Predano u proizvodnju 2. II. 1946. 
Tiskanje dovršeno 1. III. 1946. 
Složeno i tiskano u Tiskari 
Nakladnog zavoda Hrvatske, Zagreb, 
Frankopanska ulica 26 1 


Cijena knjizi D 6.—; odobrena od 
Zemaljskog ureda za cijene pri 
Predsjedništvu vlade NRH-e 
pod br. 3590 od 25. II. 1946. 






HRVATSKO PRIRODOSLOVNO DRUŠTVO pokrenulo je 


MALU NAUČNU KNJIŽNICU 

u želji, da upozna široke redove našeg seljaštva, radništva i građanstva na 
lak i zanimljiv način s modernim tekovinama prirodnih nauka. 


Dosada su izašle ove knjižice: 


1. Dr. Gabrijel Divjariović: 

2. Dr. Ivan Supek: 

3. Dr. Ivan Supek: 

4. Branko Božić: 

5. Dr. Milan Herak: 

6. Dr. Vanda Kochansky: 


Zemlja i svemir (rasprodano) 

O postanku čovjeka (rasprodano) 
Elektricitet — div moderne tehnike 
(rasprodano) 

Naše tijelo (rasprodano) 

Kora Zemljina — povjesnica života 
Goleme životinje iz prošlosti 


U štampi se nalaze: 

7. —8. Drago Grdenić; Atomi i molekule 

9. A. I. Oparin: Postanak života na Zemlji 


Čitajte i širite MALU NAUČNU KNJIŽNICU među svojim prijateljima 
i znancima. Ona vam na popularan i zanimljiv način daje najosnovnije i 
najpotrebnije znanje iz prirodnih nauka te je namijenjena najširim redo¬ 
vima čitatelja. _ .... 

Za one pak ljubitelje prirodnih nauka, koji vladaju izvjesnim znanjem, 
a žele to znanje produbiti i upotpuniti, pokrenulo je Hrv. prirodoslovno 
društvo 


KNJIŽNICU »PRIRODE« 


U njezinim svescima, koji će izlaziti svakog mjeseca, naši najbolji 
popularizatori prirodnih nauka dat će u zaokruženoj cjelini, bogato ilustri¬ 
ranoj crtežima i slikama, najinteresantnije probleme nauke i tehnike. 

Dosada su izašli svesci: 

1. Dr. Hrvoje Iveković: Nauka i Narodno-oslobodilački pokret 

2. lng. Ivan Brihta: Elektricitet i kemija 


U štampi se nalazi: 

3. Milan Butorac: Od apsolutne nule do temperature zvijezda 


Upisujte se u Hrv. prirodoslovno društvo! Članarina 5 din. mjesečno, 
za đake i studente 2 din., a upisnina za sve 4 din. Sve ^formacije dobivaju 
se u društvenim prostorijama, Zagreb, Ilica 16/III, tel. 65 :°g- n 

Čitajte, širite i surađujte u društvenom časopisu »PRIRODA«. Una 
vam donosi aktuelne članke, najnovija otkrića u prirodnim naukama i 
tehnici te daje u vijestima upute o radu svojih sekcija n 

Priroda izlazi svaki mjesec osim srpnja i kolovoza. Godišnja pretplata 
din 80. Pojedini broj din. 10. Narudžbe prima Hrv. nakladni zavod, Zagreb, 
Nikolićeva ul. 1/L, pošt. ček. račun broj 30.561. Tel. 76-41. 

Hrv. prirodoslovno društvo pokrenulo je stručni list 


GLASNIK MATEMATIKE, FIZIKE I ASTRONOMIJE, 

koji će izlaziti u dvobrojima. Godišnja pretplata na 6 dvobrojeva din. 120, 

C1 ^ n Sv^iipHte^ pretplate šalju se na adresu: Hrv. prirodoslovno društvo, 
Zagreb, Ilica 16, III. kat, pošt. ček. račun broj: 33.677. 



